BILAG UDKAST TIL DEN BLANDEDE LANDBRUGSKOMITÉS AFGØRELSE NR. 3/2014 AF... om ændring af tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein til Forslag til RÅDETS AFGØRELSE om den holdning, Den Europæiske Union skal indtage i Den Blandede Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, til ændringen af bilaget til den tillægsaftale, der er indgået mellem Det Europæiske Fællesskab, Det Schweiziske Forbund og Fyrstendømmet Liechtenstein /* COM/2014/039 final */





BEGRUNDELSE 1. BAGGRUND FOR FORSLAGET Aftalen mellem Det Europæiske Fællesskab og Det Schweiziske Forbund om handel med landbrugsprodukter[1] (i det følgende benævnt "aftalen") trådte i kraft den 1. juni 2002. I henhold til aftalens artikel 6 er der nedsat en blandet landbrugskomité (i det følgende benævnt "komitéen"), der har til opgave at forvalte aftalen og sikre, at den fungerer korrekt. Tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein[2] (i det følgende benævnt "tillægsaftalen"), trådte i kraft den 13. oktober 2007. I henhold til tillægsaftalens artikel 2, stk. 2, kan komitéen ændre bilaget til tillægsaftalen, jf. bestemmelserne i artikel 6 og 11 i aftalen. Det er nødvendigt at ændre bilaget til tillægsaftalen, således at kontaktoplysningerne om Liechtensteins offentlige kompetente myndighed kan blive ajourført, og der kan tages højde for ændringerne i bilag 7 og bilag 12 til aftalen. Bilaget til tillægsaftalen bør derfor ændres. 2. RESULTAT AF HØRINGER AF INTERESSEDE PARTER OG KONSEKVENSANALYSER Formålet med forslaget er at ændre tillægsaftalen, således at kontaktoplysningerne om Liechtensteins offentlige kompetente myndighed kan blive ajourført og der kan tages højde for ændringerne i bilag 7 og bilag 12 til aftalen. Teksten til komitéens afgørelse er udarbejdet i samarbejde med de schweiziske myndigheder. Der er ikke foretaget nogen konsekvensanalyse. 3. JURIDISKE ASPEKTER AF FORSLAGET Afgørelsen bygger på traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9. 2014/0016 (NLE) Forslag til RÅDETS AFGØRELSE om den holdning, Den Europæiske Union skal indtage i Den Fælles Landbrugskomité, der er nedsat i henhold til aftalen mellem Det Europæiske Fællesskab og Det Schweiziske Forbund om handel med landbrugsprodukter, til ændringen af bilaget til den tillægsaftale, der er indgået mellem Det Europæiske Fællesskab, Det Schweiziske Forbund og Fyrstendømmet Liechtenstein RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 9, under henvisning til forslag fra Europa-Kommissionen og ud fra følgende betragtninger: (1) Aftalen mellem Det Europæiske Fællesskab og Det Schweiziske Forbund om handel med landbrugsprodukter[3] (i det følgende benævnt "aftalen") trådte i kraft den 1. juni 2002. (2) I henhold til aftalens artikel 6 er der nedsat en blandet landbrugskomité (i det følgende benævnt "komitéen"), der har til opgave at forvalte aftalen og sikre, at den fungerer korrekt. (3) Tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein[4] (i det følgende benævnt "tillægsaftalen"), trådte i kraft den 13. oktober 2007. (4) I henhold til tillægsaftalens artikel 2, stk. 2, kan komitéen ændre bilaget til tillægsaftalen, jf. bestemmelserne i artikel 6 og 11 i aftalen. (5) Det er nødvendigt at ændre bilaget til tillægsaftalen, således at kontaktoplysningerne om Liechtensteins offentlige kompetente myndighed kan blive ajourført, og der kan tages højde for ændringerne i bilag 7 og bilag 12 til aftalen. Bilaget til tillægsaftalen bør derfor ændres. (6) Den holdning, som Unionen skal indtage i komitéen, bør bygge på det udkast til afgørelse, der er knyttet til denne afgørelse — VEDTAGET DENNE AFGØRELSE: Artikel 1 Den Europæiske Unions holdning i Den Blandede Landbrugskomité, der er blevet nedsat i henhold til artikel 6 i aftalen mellem Det Europæiske Fællesskab og Det Schweiziske Forbund om handel med landbrugsprodukter, er baseret på Den Blandede Landbrugskomités udkast til afgørelse, der er knyttet til denne afgørelse. Unionens repræsentanter i Den Blandede Landbrugskomité kan godkende mindre ændringer af udkastet til afgørelsen, uden at Rådet skal vedtage en ny afgørelse. Artikel 2 Den Blandede Landbrugskomités afgørelse offentliggøres i Den Europæiske Unions Tidende. Artikel 3 Denne afgørelse træder i kraft på dagen for offentliggørelsen i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EFT L 114 af 30.4.2002, s. 132. [2] EUT L 270 af 13.10.2007, s. 6. [3] EFT L 114 af 30.4.2002, s. 132. [4] EUT L 270 af 13.10.2007, s. 6. BILAG UDKAST TIL DEN BLANDEDE LANDBRUGSKOMITÉS AFGØRELSE Nr. 3/2014 af ... om ændring af tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein DEN BLANDEDE LANDBRUGSKOMTÉ HAR — under henvisning til tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein, særlig artikel 2, stk. 2, under henvisning til aftalen mellem Det Europæiske Fællesskab og Det Schweiziske Forbund om handel med landbrugsprodukter, særlig artikel 11, og ud fra følgende betragtninger: (1) Aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt "aftalen") trådte i kraft den 1. juni 2002. (2) Tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein (i det følgende benævnt "tillægsaftalen"), trådte i kraft den 13. oktober 2007. (3) Bilaget til tillægsaftalen bør ændres for at ajourføre adressen på den offentlige kompetente myndighed i Liechtenstein for så vidt angår anliggender, som varetages af kantonernes landbrugsmyndigheder, for at tage højde for Den Blandede Landbrugskomités afgørelse nr. 1/2012 om ændring af bilag 7 (handel med vinprodukter), som trådte i kraft den 4. maj 2012, og for at fuldende listen over oprindelsesbetegnelser og geografiske betegnelser for landbrugsprodukter og fødevarer med oprindelse i Liechtenstein — BESTEMT FØLGENDE: Artikel 1 Bilaget til tillægsaftalen ændres således: 1) Andet afsnit under overskriften "Princip" affattes således: "De opgaver, ansvarsområder og beføjelser, der er tildelt kantonmyndighederne i Schweiz, tildeles til de kompetente regeringskontorer i Liechtenstein. De anliggender, der varetages af kantonernes landbrugsmyndigheder, skal varetages af miljøkontoret, landbrugsafdelingen (" Amt für Umwelt, Abteilung Landwirtschaft "), Dr. Grass-Strasse 12, FL-9490 Vaduz, og de anliggender, der varetages af kantonernes veterinær- og fødevaremyndigheder, skal varetages af l’Office de l’inspection alimentaire et des affaires vétérinaires (" Amt für Lebensmittelkontrolle und Veterinärwesen "), Postplatz 2, FL-9494 Schaan 2) Under punktet "Bilag 7: handel med vinprodukter" erstattes undertitlen "Beskyttede betegnelser for vinprodukter med oprindelse i Liechtenstein (jf. artikel 6 i bilag 7)" af følgende undertitel: "Beskyttede betegnelser for vinprodukter med oprindelse i Liechtenstein (jf. artikel 5 i bilag 7)" 3) Følgende geografiske betegnelse tilføjes til listen over schweiziske geografiske beskyttede betegnelser, jf. bilag 12, tillæg 1, til aftalen, hvis geografiske område også omfatter Liechtensteins område: "Werdenberger Sauerkäse/Liechtensteiner Sauerkäse/Bloderkäse (BOB)". Artikel 2 Denne afgørelse træder i kraft den ... 2013. Udfærdiget i ..., den … På Den Blandede Landbrugskomités vegne Leder af Den Europæiske Unions delegation || Formand og leder af den schweiziske delegation || Komitéens sekretariat Susana Marazuela-Azpiroz || Jacques Chavaz || Ioannis Virvilis